PIKK.ee

Pärandiseminar niitudest
2025-06-16 10:30 - 16:00 (Europe/Tallinn) | Raplamaa, Raplamaa
Head puisniitude ja puisniitudega seotud rahvapärimuse huvilised!
Puisniitude taastamisele ja nende väärtuste teadvustamisele pühendatud projekti WoodMeadowLIFE raames on valmis saanud uuring kümne Eesti puisniiduga seotud rahvapärimuse kohta. Uuringu tulemusi nii arhiividest leitu kui projekti raames tehtud kohapärimuse välitöödel kogutu osas tutvustatakse avalikkusele 16. juunil Luhtre turismitalus Raplamaal ja Sipa puisniidul.
Seminaril ja puisniidul toimuval ringkäigul osalemiseks saab kuni 10.06.2026 registreeruda siin: https://forms.gle/6heqT3QkKTQTJMLeA avaneb uues vahekaardis
Seminari esialgne päevakava:

10:30-11:00 tervituskohv Luhtre turismitalus
11:00-12:45 ettekanded puisniitudega seotud arhiivi- ja elavast pärimusest (Jüri Metssalu, Eesti Kohapärimuse Keskus), samuti puisniitudega seotud materiaalsest pärandist ja pärandist laiemalt Unesco raames (Riin Alatalu, Eesti Kunstiakadeemia)
12:45 – 13:10 arutelupaneel puisniitude pärandi üle
13:15 – 14:00 lõuna
14 – 16 käik niidule (võimalik vaadata nii pikemalt hooldamises olnud puisniitu, kui ka ala, kus just taastamine lõppes; ala hooldaja Peeter Paunmaa, botaanik Meeli Mesipuu, Pärandkoosluste Kaitse Ühing)

Täpsem info asukoha osas saadetakse registreerunutele.
Lisainfo: Jaak-Albert Metsoja
56916061

Loodusväärtuste hindamise õppepäev Raplamaal
2025-06-11 11:00 - 15:00 | Raplamaa, Raplamaa
Kas oled mõelnud, millised haruldased liigid ja väärtuslikud taimekooslused sinu hooldataval pärandniidul kasvavad? Kui sa seda veel ei tea, on sul võimalus neid ühes meiega paremini tundma õppida! Pärandniidu väärtuste hindamine annab sulle sügavama arusaama oma ala loodusväärtustest ning aitab seeläbi ala ka paremini majandada.
Selle aasta esimene loodusväärtuste hindamise koolitus leiab aset 11. juunil Raplamaal. Registreeri end siin.
Olgu sul juba pikem kogemus või oled alles alustamas – oled väga oodatud! Koos täidame väärtuste hindamise ankeete, õpime hindama niidu seisundit tervikuna ning tundma pärandniitudel kasvavaid taimi.
Omapäi taimede määramisel on abiks Flora Incognita äpp ja teatmik “Eesti pärandniitude taimed“, lindude määramiseks Siuts ja Merlin Bird ID.
Kui otsustad pärandniidu hooldamise toetuse taotlemisel ka niiduväärtuste hindamise lisategevuse kasuks, tuleb täita niidutüübile vastav hindamisankeet ja jälgida niidul toimuvaid muutusi kogu hooaja jooksul. Tegevus kompenseeritakse summas 10 € hektari kohta. Kuni 5 ha → 50 €, üle 20 ha → kuni 200 €.
Iga taotleja saab väärtuste hindamise lisategevuse valida kuni kolmele hooldatavale alale.
📅 Ankeetide esitamise tähtaeg on 1. oktoober. Ankeedi saab täita veebis või saata paberkandjal noustamine@keskkonnaamet.ee.
Möödunud aastal hindas oma ala loodusväärtusi 287 hooldajat – liitu sina ka ja avasta oma pärandniidu tõeline väärtus!

Tähista looduskaitsekuud Muhumaal
2025-06-07 13:00 - 15:00 | Saaremaa, Saaremaa
Mais ja juunis kutsume Sind saama osa pärandniitude majandajate argielust – neljal nädalavahetusel avavad oma koduväravad talumajapidamised, et tutvustada oma niitude mitmekesisust, pärandtõuge ning taastamis- ja hooldustöid.
Programm algab kõikjal kell 13 ning lõpeb ühise piknikuga. Sind ootavad põnevad retked, ehedad maitsed ja looduse ilu!

7. juunil kohtume Tihuse Hobuturismi talus Muhumaal, kus peremees Reedik Kivisoo tutvustab erinevaid niite ja talu igapäevaelu. Niidutaimedest aitab selgust saada botaanik Meeli Mesipuu. Maitsta saab kohalikku toitu ning soovi korral sõita hobuvankriga. Hobustele võib võtta kaasa porgandit, õunu või kuivatatud leiba!
Registreeru SIIN Täpne kogunemiskoht selgub küllakäigule registreerudes!
Elurikkast maaelust kutsuvad osa saama PuisniiduLife ja Loodusrikas Eesti projektid.

Tähista looduskaitsekuud Harjumaal
2025-05-31 13:00 - 15:00 | Harjumaa, Harjumaa, Eesti
Mais ja juunis kutsume Sind saama osa pärandniitude majandajate argielust – neljal nädalavahetusel avavad oma koduväravad talumajapidamised, et tutvustada oma niitude mitmekesisust, pärandtõuge ning taastamis- ja hooldustöid.
Programm algab kõikjal kell 13 ning lõpeb ühise piknikuga. Sind ootavad põnevad retked, ehedad maitsed ja looduse ilu!

31. mail võtab Harjumaal Kurkses meid vastu peremees Priidu Tikk, kes räägib eesti pärandtõugu hobuste kasvatamisest ja nende rollist puisniitude hoolduses. Saame lähemalt tutvuda taastatud rannaniitudega ning näha, kuidas toimib segakarjatamine.
7. juunil kohtume Tihuse Hobuturismi talus Muhumaal, kus peremees Reedik Kivisoo tutvustab erinevaid niite ja talu igapäevaelu. Niidutaimedest aitab selgust saada botaanik Meeli Mesipuu. Maitsta saab kohalikku toitu ning soovi korral sõita hobuvankriga. Hobustele võib võtta kaasa porgandit, õunu või kuivatatud leiba!
Registreeru SIIN Täpne kogunemiskoht selgub küllakäigule registreerudes!
Elurikkast maaelust kutsuvad osa saama PuisniiduLife ja Loodusrikas Eesti projektid.

Tähista looduskaitsekuud Läänemaal
2025-05-25 13:00 - 15:00 | Läänemaa
Mais ja juunis kutsume Sind saama osa pärandniitude majandajate argielust – neljal nädalavahetusel avavad oma koduväravad talumajapidamised, et tutvustada oma niitude mitmekesisust, pärandtõuge ning taastamis- ja hooldustöid.
Programm algab kõikjal kell 13 ning lõpeb ühise piknikuga. Sind ootavad põnevad retked, ehedad maitsed ja looduse ilu!
17. mail kutsub sind Saaremaale Võrsna puisniidule mahetalunik ja lambakasvataja Veiko Maripuu, kes hooldab nii puisniite ja -karjamaid kui ka rannaniite. Ühes Veiko ja pärimuslugude kandja Tiina Ojalaga matkame läbi elurikka pärandmaastiku ning kuuleme puisniitude taastamise ja hooldamise ning heinateoga seotud lugusid.
25. mail ootavad sind Läänemaale Nigula tallu külla Krista ja Vallo Vilta, kes on pälvinud eelmise aasta parima pärandniidu majandaja tiitli. Mahetalupidajad jagavad oma kogemusi pärandniitude taastamisest ja hooldamisest ning näitavad tehnikat, millega puisniitu elujõulisena hoida. Koos botaanik Tõnu Ploompuuga teeme retke soostuvale puisniidule, kus kasvavad haruldased liigid: erinevad orhideed, siberi võhumõõk ja II kaitsekategooria eesti soojumikas.
31. mail võtab Harjumaal Kurkses meid vastu peremees Priidu Tikk, kes räägib eesti pärandtõugu hobuste kasvatamisest ja nende rollist puisniitude hoolduses. Saame lähemalt tutvuda taastatud rannaniitudega ning näha, kuidas toimib segakarjatamine.
7. juunil kohtume Tihuse Hobuturismi talus Muhumaal, kus peremees Reedik Kivisoo tutvustab erinevaid niite ja talu igapäevaelu. Niidutaimedest aitab selgust saada botaanik Meeli Mesipuu. Maitsta saab kohalikku toitu ning soovi korral sõita hobuvankriga. Hobustele võib võtta kaasa porgandit, õunu või kuivatatud leiba!
Registreeru SIIN Täpne kogunemiskoht selgub küllakäigule registreerudes!
Elurikkast maaelust kutsuvad osa saama PuisniiduLife ja Loodusrikas Eesti projektid.

Puisniitude varjatud elurikkus
2025-04-15 11:00 - 15:00 | Pärnumaa, Pärnumaa, Eesti
Keskkonnaameti PuisniiduLife ehk WoodMeadowLIFE projekti raames toimub 15.04.2025 õppepäev „Puisniitude varjatud elurikkus – samblad ja samblikud“ ning puisniite tutvustavate äppide demo.
Õppepäeval teeme looduskaitsebioloog Piret Lõhmuse juhendamisel tutvust puisniitude varjatud elurikkuse – sammalde ja samblikega. Koolituse eesmärk on pakkuda õpetajale ökoloogilisi teadmisi kui ka liigitundmise oskusi puisniitude epifüütsete samblike-sammalde vallas, selleks, et õpetajad saaksid vajadusel ise lastega läbi viia õuesõppe tundi puisniidu (või ka vanade parkide) vähemärgatavast elustikust.
Eesti Kunstiakadeemia tudengite koolitöö raames valminud äppide kasutusvõimalusi õuesõppel ja koolitundide osana tutvustavad Eesti Kunstiakadeemia doktorant-nooremteadur, uusmeedia külalisõppejõud Taavi Varm ja kunstiteaduse doktorant ja lektor Andrus Laansalu. Valminud 5 nutimängu: „Uue aja mesinik,“ „Taimeleidja,“ „Coda,“ „Sosinad“ ja „Taimedega jalutaja“ jaoks käisid tudengid ainest ammutamas just Nedrema puisniidul, mis on üks Eesti suurimaid hooldatavaid puisniite.
Õppepäev toimub 15. aprillil kella 11.00–15.00 Nedrema puisniidul Pärnumaal.
Täpsema päevakavaga saab tutvuda siin Programm_15.04.2025.pdf | 255.81 KB | pdf
Registreeruda saab 10. aprillini või kuni kohti jagub siin: https://forms.office.com/e/pHq5CRTuQD
Osalema on oodatud keskkonnahariduse spetsialistid, kooliõpetajad, huviringide juhendajad ja loodus- ja keskkonnateemasid ühendavate võrgustike (Roheline Kool, Eesti Bioloogiaõpetajate Ühing ja Eesti Keskkonnahariduse Ühing) liikmed.
Osalejatel palume kaasa võtta internetiühendusega nutitelefon, sammalde ja samblike pildistamiseks kas telefon või fotoaparaat, luup (3-10 x), kirjutusvahend ning vajadusel ka lisavalgustus (nt. pealamp). Selga ja jalga palume panna looduses liikumiseks sobivad riided ja jalanõud. Kaasa oma joogivesi. Korraldajate poolt pakutake kerget lõunat.
Õppepäev korraldatakse ja rahastatakse Eesti-Läti ühise LIFE projekti (LIFE20 NAT/EE/000074) „Restoring and promoting a long term sustainable management of Fennoscandian wooded meadows in Estonia and Latvia” raames ning on osalejatele tasuta.
Tule avastama puisniitude varjatud elurikkust!

Puisniidu taastamise koolitus
2025-02-25 10:00 - 15:00 | Harjumaa, Harjumaa, Eesti
Keskkonnaameti PuisniiduLife ehk WoodMeadowLIFE projekti raames korraldab Pärandkoosluste Kaitse Ühing 25.02.2025 kell 10-15 Haavakannu projektialal puisniitude taastamise koolituse.
Päevakava:
10:00 koolituse algus Haavakannu looduskaitsealal
10-12 taastamisalal tööde vaatlemine (harvester, giljotiin, väljavedu, kännupuur), arutelu ja praktilised juhised ning küsimused-vastused
12:30 lõuna (korraldajate kulul)
13:30 – 15:00 teoreetiline ülevaade ja juhised puisniitude taastamisel ning küsimused-vastused
Palume koolitusele registreeruda hiljemalt 20.02.2025.
NB! Täpsed detailid asukoha, toitlustuse jms osas saadetakse registreerunutele.
Viited varasemate koolituste slaididele: link1 avaneb uues vahekaardis; link2 avaneb uues vahekaardis.
Koolitus toimub projekti „Restoring and promoting a long term sustainable management of Fennoscandian wooded meadows in Estonia and Latvia“, LIFE20 NAT/EE/000074, raames ja see on osalejatele tasuta. Koolituse korraldab Pärandkoosluste Kaitse Ühing.

Pärandniitude kohvihommik
2025-01-30 09:00 - 11:00 | Veebis, Eesti
Hea pärandniidu hoidja!

Oled oodatud 30. jaanuaril kell 9-11 pärandniitude teemalisele veebikohvihommikule, mis on suunatud alustavale niidu taastajale.

Päevakava:
9.00-9.05 Sissejuhatus kohvihommikusse
9.05-9.10 Videolugu Lahemaa rahvuspargi pärandniitude taastajast ja majandajast Ulvi Koovist
9.10-9.30 Mis on pärandniit ja miks on meil vaja neid hooldada? – Triin Reitalu, Maastike Elurikkuse töörühma kaasprofessor Tartu Ülikoolist
Küsimused-vastused
9.30-10.10 Pärandniitude majandaja Ulvi Koov (Lahemaa rahvuspark) tutvustab enda ettevõtmisi ja sellega seotud väljakutseid
Pärandniitude majandaja Mats Meriste (Karula rahvuspark) tutvustab enda ettevõtmisi ja sellega seotud väljakutseid
Küsimused-vastused
10.10-10.30 Millist nõu saavad maaomanikud ja -rentnikud Keskkonnaameti nõustamisteenuse kaudu? Ülevaade hooldatavatest ja hooldamist vajavatest maadest. – Kersti Jukk, Keskkonnaameti peaspetsialist
Küsimused-vastused
10.30-11.00 2025. a toetused ja hooldusnõuded – Kadri Kask, Regionaal- ja Põllumajandusministeeriumi teadusnõunik
Küsimused-vastused

Palume registreeruda hiljemalt 24. jaanuariks SIIN LINGIL! Registreerunutele saadame Teamsi lingi paar päeva enne infopäeva.

Lisateave:
Kersti Jukk, kersti.jukk@keskkonnaamet.ee, tel 59086648
Marjaana Rim, marjaana.rim@keskkonnaamet.ee, tel 5786 9386

Pärandniidu väärtuste hindamise koolitus Lääne-Eestis
2024-09-02 11:00 - 15:00 | Läänemaa
Keskkonnaamet korraldab Lääne-Eestis õppepäeva pärandniidu toetuse taotlejatele, kes valisid väärtuste hindamise lisategevuse.

2. september kell 11
Kogunemine Lääne-Eestis (täpsustub)

Registreerimine
Õppepäev kestab orienteeruvalt 3 tundi. Käime kuival niidul ja täidame vastavat ankeeti. Samuti saab küsida teiste niidutüüpide kohta. Niidu väärtuste hindamise ankeedid ja juhised leiab: https://loodusrikaseesti.ee/et/tulemuspohine-toetus-ja-vaartuste-hindamise-lisategevus
Osalejatel palume kaasa võtta trükitud väärtuste hindamise ankeedi (kuiv niit), kirjutusvahendi ja joogivee. Ankeete on võimalik täita ka tahvelarvutis. Augusti algul tekib võimalus täita ja edastada ankeete ka veebis.
Taimede määramisel on väga hea abimees telefoni äpp Flora Incognita.

Tähistame pärandniitude päeva
2024-07-02 16:00 - 18:00 | Pärnumaa, Pärnumaa, Eesti
Heinamaarjapäeval tähistame pärandniitude päeva, mis on niitude õierohkuse imetlemiseks just kõige õigem aeg! Meie pärandniitudelt leiab kasvamas rohkem kui 800 taimeliiki, sealhulgas meie kodumaiste orhideede enamikku.

Igal paigal on ka oma ajalugu, mõnel põnevam kui teisel. Et tutvustada nii meie pärandniitude taimerohkust kui ka õppida paremini tundma maastikupärandit, kutsume huvilisi taime- ja ajalooretkele Paljassaarde, mille käigus saab peale arvukate taimeliikide õppida tundma ka sealset militaarajalugu. Euroopa suurimal Nedrema puisniidul saab aga osa kunstiakadeemias valminud pärandkoosluste virtuaalnäitusest. Teeme tutvust puisniitude liigirikkusega ja kõlab Maarja Nuudi looming.

Pärandniitude päeva retki korraldavad keskkonnaamet, kliimaministeerium, kunstiakadeemia, Tallinna keskkonna- ja kommunaalamet. Retked on tasuta, kuid vaja on eelnevalt registreerida.
Paljassaare rannaniidu retk Tallinnas
• 2. juuli kell 11:00-13:30
• Kogunemine Paljassaares, Katariina kail (autod jätta Pikakari parklasse)
• Retkejuhid ajaloolane Jaak Juske ja bioloog Hanno Zingel
• Lisainfo: Ilona Tamm (ilona.tamm@keskkonnaamet.ee)
• Registreerimine
Nedrema puisniidu retk Pärnumaal
• 2. juuli, kell 16:00-18:00
• Kogunemine Nedrema küüni juures (autod jätta Nedrema lõkkekoha parklasse)
• Retkejuhid Marje Loide, Andrus Laansalu, Taavi Varm
• Lisainfo: Reet Vaiksalu (reet.vaiksalu@keskkonnaamet.ee)
• Välinäituse vaatamiseks on vaja nutitelefon QR koodi rakendusega ja kõrvaklapid. Kaasa istumisalus/piknikulina ja joogivesi.
• Registreerimine

Tähistame pärandniitude päeva
2024-07-02 11:00 - 13:30 | Harjumaa, Harjumaa, Eesti

Pärandniitude väärtuste hindamise koolitus
2024-06-11 10:00 - 13:00 | Läänemaa
𝐎𝐥𝐞𝐝 𝐨𝐨𝐝𝐚𝐭𝐮𝐝 𝐩𝐚̈𝐫𝐚𝐧𝐝𝐧𝐢𝐢𝐭𝐮𝐝𝐞 𝐯𝐚̈𝐚̈𝐫𝐭𝐮𝐬𝐭𝐞 𝐡𝐢𝐧𝐝𝐚𝐦𝐢𝐬𝐞 𝐤𝐨𝐨𝐥𝐢𝐭𝐮𝐬𝐞𝐥𝐞!

𝟏𝟏. 𝐣𝐮𝐮𝐧𝐢𝐥 𝐚𝐥𝐠𝐮𝐬𝐞𝐠𝐚 𝐤𝐞𝐥𝐥 𝟏𝟎:𝟎𝟎 peame Matsalus, Kasari jõe luhtadel selle aasta esimese pärandniidu väärtuste hindamise õppepäeva.

Õppepäeval tutvume lamminiiduga.

Osalema peaksid kindlasti maahooldajad, kes on valinud niiduväärtuste hindamise tasustatud lisategevuse, oodatud on ka need majandajad, kes osalemist niiduväärtuste hindamisel alles plaanivad.

Õppepäeva eesmärk on muuta maahooldaja teadlikumaks hooldatava ala väärtustest ja selle tähtsusest. Loodame, et seeläbi kasvab hooldaja võimekus ala elurikkust iseseisvalt toetada, mis omakorda lubab edaspidi muuta toetussüsteemi nõudeid paindlikumaks ja hooldajakesksemaks.

Registreerimine on avatud 7. juunini. Pane end kindlasti koolitusele kirja siis, kui taotled pärandniitude väärtuste hindamise lisategevust oma lamminiitudel!
Osalejatega koguneme Kirbla külas Kasari jõe silla kõrval asuvas parklas.
Kaasa palun võtta lamminiidu väärtuste hindamise lisategevuse ankeet (vt tulemuspõhise toetuse ja väärtuste hindamise ankeedid ja hindamisjuhised). Niidutaimi aitab tuvastada “Eesti pärandniitude taimed” ja taimeäpp Flora Incognita.
Küsimusi saab esitada ka teiste niiduankeetide kohta. Õppepäev kestab 2-3 tundi.
Plaanis on korraldada sarnaseid õppepäevi ka mujal Eestis (juulis Saaremaal ja Hiiumaal, augustis Põhja-Eestis). Kuupäevad ja asukohad on selgumisel, jooksev info siinsel kodulehel. Et aga saaksime paremini õppepäevi planeerida, võiksite meile teada anda siin, millises piirkonnas te õppepäevadel osaleda sooviksite.
Vaata ka videoloengut https://www.pikk.ee/vaartuslike-pusirohumaade-sailitamine/
